โหวตผ่านร่าง พ.ร.บ.งบฯ 2563 วาระ 2-3 แล้ว หลังถกยาว 4 วัน
ที่ประชุมสภาผู้แทนราษฎร เห็นชอบผ่านร่าง พ.ร.บ.งบประมาณประจำปี 2563 ในวาระที่ 2 และ 3 แล้ว เห็นด้วย 253 เสียง ไม่เห็นด้วย 0 เสียง งดออกเสียง 196 เสียง ไม่ลงคะแนน 1 เสียง หลังอภิปรายรวม 4 วัน11 ม.ค. 2563 การประชุมสภาผู้แทนราษฎร เพื่อพิจารณาร่าง พ.ร.บ.งบประมาณรายจ่ายประจำปีงบประมาณ พ.ศ.2563 วันนี้ (11 ม.ค.) ซึ่งเป็นวันที่ 4 เริ่มเวลา 10.47 น. ซึ่งช้ากว่ากำหนดประมาณ 1 ชั่วโมง เนื่องจากนายชวน หลีกภัย ประธานสภาผู้แทนราษฎร ขึ้นบัลลังก์ในเวลา 9.30 น. แล้วปรากฎว่าสมาชิกมาประชุมน้อยจึงพักการประชุมเพื่อรอสมาชิก โดยจะไม่มีการนับองค์ประชุมใหม่เพราะเป็นการประชุมต่อเนื่องจากการพักการประชุมเมื่อคืนวานนี้ (10 ม.ค.)หลังจากเปิดการประชุมแล้วนั้น นายชวน กล่าวในที่ประชุมว่าส่วนตัวเข้าใจว่าสมาชิกหลายคนติดภารกิจงานวันเด็กแห่งชาติ และมีหลายคนที่มาประชุมจำเป็นต้องทิ้งงานวันเด็กในพื้นที่ของตนเองด้วย ดังนั้นจึงขอให้เจ้าของงานเข้าใจ เพราะ ส.ส.ติดประชุมเพื่อพิจารณางบประมาณให้เสร็จสิ้น อย่างไรก็ตามนายชวนปฏิเสธที่จะตอบคำถามสื่อมวลชนว่าการพิจารณางบประมาณจะเสร็จสิ้นภายในวันนี้หรือไม่โดยตอบเพียงสั้นๆ ว่าให้ไปถามเขาดูทั้งนี้การประชุมจนถึงขณะนี้ ยังเป็นไปด้วยความราบรื่นตั้งแต่เช้าพิจารณาไปแล้ว 3 มาตรา คือ มาตรา 40-42 ในหมวดงบประมาณบูรณาการ ทั้งการต่อต้านการทุจริตและประพฤติมิชอบ การเตรียมความพร้อมเพื่อรองรับสังคมสูงวัย และการบริหารจัดการน้ำ โดยขณะนี้อยู่ระหว่างการพิจารณามาตรา 43 แผนบูรณาการป้องกัน ปราบปราม และบำบัดผู้ติดยาเสพติดนายสมศักดิ์ เทพสุทิน รัฐมนตรีว่าการกระทรวงยุติธรรม อภิปรายในฐานะสมาชิกสภาผู้แทนราษฎรว่างบประมาณที่ในส่วนของกระทรวงได้รับมานั้น ได้บริหารจัดการใช้จ่ายอย่างคุ้มค่าเพราะต้องใช้งบประมาณบางส่วนกับรางวัลนำจับ และมองว่างบประมาณกว่า 5000 ล้านบาทที่จัดสรรให้นั้นค่อนข้างน้อย เมื่อเทียบกับสถานการณ์ยาเสพติดที่ระบาดได้ง่ายในประเทศไทย แต่ยืนยันว่าในฐานะรัฐมนตรีว่าการกระทรวงยุติธรรมจะใช้งบประมาณอย่างคุ้มค่าที่สุดนายจุติ ไกรฤกษ์ ในฐานะกรรมาธิการฯ ไม่ยืนยันว่านายกฯ จะเดินทางมาร่วมประชุมสภาฯ หรือไม่ ซึ่งมีความเป็นไปได้ว่าอาจจะไม่จบภายในวันนี้ และต่อเนื่องการประชุมไปในวันพรุ่งนี้ ส่วนตัวยืนยันว่าเป็นเรื่องปกติไม่ได้มองว่า เป็นการยื้อเวลาช่วงเช้าหลังจาก พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมงานวันเด็กที่ทำเนียบรัฐบาล ผู้สื่อข่าวได้ถามถึงการไปร่วมรับฟังการพิจารณาร่าง พ.ร.บ.งบประมาณรายจ่ายประจำปีงบประมาณ 2563 ในวาระ 2-3 ซึ่งนายกฯ ตอบเพียงสั้นๆ ว่าขอดูเวลาก่อนเมื่อถามว่าได้สั่งการให้มีการลงพื้นที่ตรวจสอบเหตุฆ่าชิงทรัพย์ร้านทองที่ จ.ลพบุรี แล้วหรือไม่ นายกฯ กล่าวว่าสั่งการไปเรียบแล้วและผู้บัญชาการตำรวจแห่งชาติ (ผบ.ตร.) ก็ลงพื้นที่ไปแล้ว เมื่อถามย้ำว่าจะมีการตรวจค้นสถานที่ราชการต่างๆ ด้วยหรือไม่ นายกฯ กล่าวว่าเขาก็มีการสั่งการและระมัดระวังกันอยู่แล้วเวลา 17.30 น. นายชวน หลีกภัย ประธานสภาฯ กล่าวเข้าสู่การลงมติว่าเห็นชอบกับร่าง พ.ร.บ.งบประมาณฉบับนี้หรือไม่ จากนั้นสมาชิกในที่ประชุมลงมติโหวต ผู้เข้าประชุม 450 คน ผลการลงมติ เห็นด้วย 253 เสียง ไม่เห็นด้วย 0 เสียง งดออกเสียง 196 เสียง ไม่ลงคะแนน 1 เสียง ถือว่าที่ประชุมให้ความเห็นชอบต่อมาเป็นลงมติอีกครั้งว่าเห็นด้วยกับข้อสังเกตของคณะกรรมาธิการวิสามัญพิจารณาศึกษาร่างพระราชบัญญัติงบประมาณรายจ่ายประจำปีงบประมาณ พ.ศ. 2563 หรือไม่ ซึ่งผลออกมาคือเห็นชอบเมื่อเวลา 17.40 น. วันที่ 11 ม.ค. 2563 พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวในที่ประชุมสภาผู้แทนราษฎร ภายหลังสภาฯ โหวตผ่านร่าง พ.ร.บ.งบประมาณรายจ่ายประจำปีงบประมาณ พ.ศ. 2563 (อ่านข่าวก่อนหน้า สภาฯ โหวตผ่านร่าง พ.ร.บ.งบประมาณ 63 วาระ 2-3 แล้ว หลังถกยาว 4 วัน) ว่า คำแนะนำ ข้อเสนอ รวมทั้งความห่วงใยที่สมาชิกได้เสนอไว้ตลอดระยะเวลาการประชุม รัฐบาลขอรับไว้ด้วยความขอบคุณ และจะนำไปประกอบการพิจารณาปรับปรุงการดำเนินงานของส่วนราชการและหน่วยงานต่างๆ เพื่อให้ประชาชนได้รับประโยชน์จากเงินงบประมาณมากที่สุด รวมทั้งขอบคุณคณะกรรมาธิการวิสามัญทุกคนที่สละเวลาในการพิจารณาร่าง พ.ร.บ.งบประมาณ อย่างเต็มที่จนสำเร็จลุล่วงด้วยดี ร่วมทั้งข้อสังเกตของคณะกรรมาธิการวิสามัญฯ ในแบบบูรณาการ ซึ่งเป็นประโยชน์ต่อการบริหารราชการ รัฐบาลจะนำไปปรับปรุงจัดสรรเพื่อให้การใช้ทรัพยากรเกิดความคุ้มค่ามากที่สุดกระผมขอให้ความมั่นใจว่านโยบาย มาตรการ และงบประมาณที่ได้รับอนุมัติให้นำไปใช้จ่ายในครั้งนี้ จะนำไปใช้ตามวัตถุประสงค์และแผนงานที่กำหนด โดยรัฐบาลจะกำกับดูแลเพื่อให้การใช้งบประมาณดังกล่าวมีความโปร่งใส และดำเนินการบรรลุผลสำเร็จตามนโยบายที่ได้กำหนดไว้อย่างมีประสิทธิภาพ ประสิทธิผล เพื่อให้ประเทศมั่นคง ประชาชนมั่งคั่งอย่างยั่งยืน ตามความมุ่งหวังของรัฐบาล จากนั้น นายชวน หลีกภัย ประธานสภาฯ กล่าวปิดประชุมสภาผลโหวตลงมติวาระ 3 ร่าง พ.ร.บ.งบประมาณรายจ่ายประจำปี 2563 นั้นมีมติเห็นด้วย 253 ต่อ 0 เสียง งดออกเสียง 196 เสียง ไม่ลงคะแนน 1 เสียงนั้น ปรากฏว่า มีส.ส.ฝ่ายค้านที่ไปร่วมลงคะแนนเห็นด้วยให้กับฝ่ายรัฐบาล จำนวน 7 คน เป็นของพรรคเศรษฐกิจใหม่ 5 คน คือ 1.นายนิยม วิวรรธนดิฐกุล ส.ส.บัญชีรายชื่อ 2.นายภาสกร เงินเจริญกุล ส.ส.บัญชีรายชื่อ 3.นายมนูญ สิวาภิรมย์รัตน์ ส.ส.บัญชีรายชื่อ 4.นางมารศรี ขจรเรืองโรจน์ ส.ส.บัญชีรายชื่อ 5.นายสุภดิช อากาศฤกษ์ ส.ส.บัญชีรายชื่อ พรรคเพื่อไทย 1 คน คือ นางพรพิมล ธรรมสาร ส.ส.ปทุมธานี พรรคประชาชาติ 1 คน คือ นายอนุมัติ ซูสารอ ส.ส.ปัตตานีขณะที่นายพลภูมิ วิภัติภูมิประเทศ ส.ส.กทม. พรรคเพื่อไทย ลงมติไม่ลงคะแนนเสียง ซึ่งส.ส.เหล่านี้เป็นบุคคลหน้าเดิมที่เคยสวนมติฝ่ายค้าน ด้วยการลงมติร่วมเป็นองค์ประชุมในการพิจารณาตั้งคณะกรรมาธิการศึกษาผลกระทบคำสั่งจากคำสั่งหัวหน้าคสช.ตามมาตรา 44 ยกเว้น นายนิยม วิวรรธนดิฐกุล ส.ส.บัญชีรายชื่อ พรรคเศรษฐกิจใหม่ เพียงคนเดียวที่เป็นส.ส.หน้าใหม่ที่โหวตสวนมติวิปฝ่ายค้านในครั้งนี้ ส่วน อดีตส.ส.อนาคตใหม่ 4 คนที่ถูกขับออกจากพรรค คือ นางศรีนวล บุญลือ ส.ส.เชียงใหม่ นายจารึก ศรีอ่อน ส.ส.จันทบุรี พ.ต.ท.ฐนภัทร กิตติวงศา และน.ส.กวินนาถ ตาคีย์ ส.ส.ชลบุรี ที่ย้ายไปอยู่พรรคร่วมรัฐบาลเรียบร้อย ต่างลงมติไปในทางเดียวกันคือ เห็นด้วยกับร่าง พ.ร.บ.ดังกล่าว
ที่ประชุมสภาผู้แทนราษฎร เห็นชอบผ่านร่าง พ.ร.บ.งบประมาณประจำปี 2563 ในวาระที่ 2 และ 3 แล้ว เห็นด้วย 253 เสียง ไม่เห็นด้วย 0 เสียง งดออกเสียง 196 เสียง ไม่ลงคะแนน 1 เสียง หลังอภิปรายรวม 4 วัน11 ม.ค.
พ.ร.บ.งบประมาณรายจ่ายประจำปีงบประมาณ พ.ศ.2563,สภาผู้แทนราษฎร,ชวน หลีกภัย,สมศักดิ์ เทพสุทิน,จุติ ไกรฤกษ์,ประยุทธ์ จันทร์โอชา